


[bookmark: _Toc527976532]Retningslinjer for periodisk programevaluering og reakkreditering ved UiA

Fastsatt av universitetet studieutvalg 05.12.2018. Reviderte retningslinjer fastsatt av universitetets utdanningsutvalg 05.12.24.

Formål med retningslinjene
Retningslinjene er primært utarbeidet for studieprogramleder og saksbehandler som en hjelp i forberedelsen til periodisk programevaluering og påfølgende reakkreditering. Retningslinjene gir en oversikt over innholdet i programevalueringen og reakkrediteringen og hvilken dokumentasjon som skal ligge til grunn. Videre er prosessene knyttet til programevaluering og reakkreditering beskrevet. 
[bookmark: _Toc527976533]Målsetting med periodisk programevaluering og reakkreditering
Periodisk programevaluering og reakkreditering inngår i kvalitetssystem for utdanning ved UiA, jf. kapittel 4.2. Målsettingene er å:
· foreta en helhetlig og systematisk kontroll av at studietilbud[footnoteRef:2] og fagmiljø oppfyller krav i NOKUTs forskrift om tilsyn med utdanningskvaliteten i høyere utdanning (studietilsynsforskriften) og KDs forskrift om kvalitetssikring og kvalitetsutvikling i høyere utdanning og fagskoleutdanning (studiekvalitetsforskriften)   [2:  Studieprogram og emner] 

· identifisere behov for og forslag til videreutvikling av studietilbudet
[bookmark: _Toc527976534]Gjennomføring av periodisk programevaluering
Det skal gjennomføres periodisk programevaluering minimum hvert 6. år for alle studietilbud som tilbys regelmessig. For nye gradsgivende studieprogram på bachelor- og masternivå skal det gjennomføres periodisk programevaluering etter andre gangs gjennomføring. Utdanningsutvalget eller fakultetsstyret/Styret for lærerutdanningene kan iverksette periodisk programevaluering ut over dette.

I periodisk programevaluering inngår vurdering i et panel, tilsvar fra institutt-/studieleder/dekan, samt forslag til revidert studieplan. 


Gradsgivende studieprogram og PPU
Som oppstart til periodisk programevaluering det enkelte år, arrangerer Utdanningsavdelingen et informasjonsmøte i desember/januar. Målgruppen for møtet er aktuelle studieprogramledere og administrativ støtte på fakultet/Avdeling for lærerutdanning.

For disiplinstudier på bachelornivå gjennomføres periodisk programevaluering med hovedvekt på fordypningsenheten. Periodisk programevaluering av bachelorprogram dekker også periodisk programevaluering av tilhørende årsstudium. Evaluering av PPU gjennomføres normalt parallelt med lektorutdanningen. For ph.d.-program gjennomføres periodisk programevaluering på programnivå, dvs. for alle spesialiseringer samlet. 

I tilfeller hvor et studieprogram tilbys i ulike varianter (heltid/deltid, campusbasert/desentralisert/nettbasert), gjennomføres normalt evalueringen for de ulike tilbudene samlet. 

Periodisk programevaluering gjennomføres i et evalueringspanel bestående av interne og eksterne deltakere samt studenter. Evalueringen tar utgangspunkt i studieplan, oversikt over fagmiljø tilknyttet studietilbudet, relevante studiedata, studiumrapporter og kvalitetsrapporter (ph.d.) fra de foregående år og øvrige aktuelle dokumenter.
 
Oppnevning og sammensetning av evalueringspanel 
Evalueringspanelet oppnevnes av fakultetsstyret/Styret for lærerutdanningene og settes sammen slik:

	
	Panel for gradsgivende studieprogram og PPU

	Studieprogramleder/studieleder/ph.d-programleder[footnoteRef:3] [3:  Studieprogramleder/studieleder/ph.d.-programleder er observatør og kan bidra med utfyllende informasjon om studietilbud og fagmiljø.] 

	1

	Faglærere fra programmet[footnoteRef:4] [4:  For lærerutdanningene kan det også være fagkoordinatorer eller studieprogramledere fra disiplinprogram] 

	2-4

	Eksterne fagfeller som er relevante for studietilbudet (norsk eller utenlandsk)
	1-4

	Representanter fra arbeids- og samfunnsliv
	1-2

	Studenter[footnoteRef:5] [5:  Normalt minst én studenttillitsvalgt] 

	1-2



Panelet ledes av én av de vitenskapelige ansatte fra annen UH-institusjon. 
For eksterne fagfeller kreves kompetanse som følger:
· Bachelorprogram: Minimum førstestillingskompetanse
· Masterprogram: Minimum førsteamanuensiskompetanse
· Ph.d.-program: Professorkompetanse. Minimum ett medlem skal være tilknyttet utenlandsk institusjon
Fakultetet/Avdeling for lærerutdanning stiller administrativ ressurs til disposisjon for evalueringspanelet. Dokumentasjon ferdigstilles og sendes ut til panelets medlemmer i god tid før panelet møtes.
Det anbefales at panelet møtes i løpet av våren og leverer sin rapport før sommerferien med tanke på revisjon av studieplan før neste studieår. 
Års- og halvårsstudier
Periodisk programevaluering av årsstudier som inngår i bachelorprogram, behandles som del av bachelorprogrammet, jf. punktet ovenfor.

Periodisk programevaluering av års- og halvårsstudier som ikke inngår i bachelorprogram, tar utgangspunkt i studieplan, oversikt over fagmiljø tilknyttet studietilbudet, gjennomførte studentevalueringer og relevante studiedata. 

Evalueringspanelet settes sammen av studieprogramleder, minst én faglærer og én student. For årsstudier bør panelet suppleres med en ekstern representant.

Frittstående emner 
For frittstående emner kan evalueringen gjennomføres samlet per fakultet eller institutt. Evalueringen tar utgangspunkt i emnebeskrivelse, fagmiljø, gjennomførte studentevalueringer og relevante studiedata. Fakultetet vurderer behovet for å nedsette et panel og eventuelt involvere studenter og eksterne deltakere.

[bookmark: _Toc527976535]Vurderingspunkt i periodisk programevaluering
Detaljerte krav til studietilbud og fagmiljø framgår av NOKUTs forskrift om tilsyn med utdanningskvaliteten i høyere utdanning (studietilsynsforskriften) og KDs forskrift om kvalitetssikring og kvalitetsutvikling i høyere utdanning og fagskoleutdanning (studiekvalitetsforskriften). Vurderingspunkt i programevalueringen er basert på disse forskriftene. 

Evalueringspanelet skal vurdere alle relevante punkter som fremgår i punkt 1 og 2 nedenfor og for hvert punkt gi en vurdering av om kravene er oppfylt. I tillegg bes panelet om å komme med anbefalinger til videreutvikling av studietilbudet. Det bør i arbeidet legges størst vekt på de forhold hvor panelet oppfatter at studietilbudet har utfordringer.

[bookmark: _Toc527976536]1. Vurdering av studietilbudet
Vurdering av hvorvidt studietilbudet oppfyller krav i studietilsynsforskriften (ST) § 2-2 og studiekvalitetsforskriften (SK) §§ 3-1, 3-2 og 3-3 og av øvrige vurderingstema: 

	Vurdering av studietilbudet
	Krav i nasjonale forskrifter

	1. Har et dekkende navn med et læringsutbytte beskrevet i samsvar med Nasjonalt kvalifikasjonsrammeverk for livslang læring
	ST § 2-2 (1)

	2. Er definert og avgrenset og har tilstrekkelig faglig bredde (gjelder mastergradsstudier) 
	SK § 3-2 (1)

	3. Er faglig oppdatert og har tydelig relevans for videre studier og/eller arbeidsliv
	ST § 2-2 (2)

	4. Har et samlet arbeidsomfang på 1500-1800 timer per år for heltidsstudier[footnoteRef:6] [6:  Se bl.a. resultat om tidsbruk i Studiebarometeret] 


	ST § 2-2 (3)

	5. Innhold, oppbygging og infrastruktur er tilpasset læringsutbyttet for studietilbudet 
	ST § 2-2 (4)

	6. Undervisnings-, lærings- og vurderingsformer er tilpasset læringsutbyttet for studietilbudet
	ST § 2-2 (5)

	7. Er lagt til rette for at studenten kan ta en aktiv rolle i læringsprosessen
	ST § 2-2 (5)

	8. Har relevant kobling til forskning og/eller kunstnerisk utviklingsarbeid og faglig utviklingsarbeid
	ST § 2-2 (6)

	9. Har ordninger for internasjonalisering som er tilpasset studietilbudets nivå, omfang og egenart[footnoteRef:7] [7:  Se bl.a. oversikt over antall innreisende utvekslingsstudenter i Tableau] 

	ST § 2-2 (7)

	10. Har ordninger for internasjonal studentutveksling hvor innholdet i utvekslingen er faglig relevant (gjelder studietilbud som fører fram til en grad)[footnoteRef:8] [8:  Se bl.a. oversikt over antall utreisende utvekslingsstudenter i Tableau] 

	ST § 2-2 (8)

	11. Foreligger praksisavtale mellom institusjon og praksissted (gjelder studietilbud med praksis)
	ST § 2-2 (9)

	Tillegg for ph.d.-program
	

	12. Universitetet tilbyr utdanning og forskning eller kunstnerisk utviklingsarbeid på området for doktorgradsstudiet som har en kvalitet og et omfang som sikrer at doktorgradsstudiet kan gjennomføres på høyt vitenskapelig eller kunstnerisk nivå 
	SK § 3-3 (1)

	13. Universitetet har bredde i studietilbudene på lavere og høyere grads nivå innenfor området for doktorgradsstudiet
	SK § 3-3 (1)

	14. Området for doktorgradsstudiet utgjør en vitenskapelig eller kunstnerisk helhet, og det er sammenheng mellom de enkelte delene studiet er satt sammen av
	SK § 3-3 (2)



[bookmark: _Toc527976537]2. Vurdering av fagmiljøet
Vurdering av hvorvidt fagmiljøet oppfyller krav i studietilsynsforskriften § 2-3 og studiekvalitetsforskriften §§ 3-1, 3-2 og 3-3:

	Vurdering av fagmiljøet
	Krav i nasjonale forskrifter

	1. Størrelse på fagmiljø tilknyttet studietilbudet står i forhold til antall studenter og studiets egenart, er kompetansemessig stabilt over tid og har en sammensetning som dekker de fag og emner som inngår i studietilbudet 
	ST § 2-3 (1) og SK § 3-2 (2)

	2. Fagmiljøet har relevant utdanningsfaglig kompetanse
	ST § 2-3 (2)

	3. Studietilbudet har en tydelig faglig ledelse med et definert ansvar for kvalitetssikring og -utvikling av studietilbudet (bl.a. stillingsressurs for studieprogramleder og hvordan kvalitetsarbeidet gjennomføres)
	ST § 2-3 (3)

	4. Minst 50 prosent av årsverkene tilknyttet studietilbudet utgjøres av ansatte i hovedstilling ved institusjonen[footnoteRef:9]. Av disse skal det være ansatte med førstestillingskompetanse i de sentrale delene av studietilbudet. I tillegg gjelder følgende krav til fagmiljøets kompetansenivå: [9:  Kravet til hovedstilling kan fravikes for studietilbud med omfang på 30 studiepoeng eller mindre dersom det gis i samarbeid med eksterne miljøer som driver forskning, kunstnerisk utviklingsarbeid eller faglig utviklingsarbeid på nivå med institusjonens eget fagmiljø. Institusjonen må ha et eget fagmiljø innenfor studietilbudets fagområde eller i tilstøtende fagområde og ha et helhetlig ansvar for studietilbudet.] 

a. Bachelorgradsnivå: minst 20 prosent ansatte med førstestillingskompetanse 
b. Mastergradsnivå: 50 prosent ansatte med førstestillingskompetanse, hvorav minst 10 prosent med professor- eller dosentkompetanse. 
c. Doktorgradsnivå: alle ansatte med førstestillingskompetanse, hvorav minst 50 prosent med professorkompetanse
	ST § 2-3 (4)

	5. Fagmiljøet driver forskning og/eller kunstnerisk utviklingsarbeid og faglig utviklingsarbeid og dokumenterer resultater med en kvalitet og et omfang som er tilfredsstillende for studietilbudets innhold og nivå
	ST § 2-3 (5) og SK § 3-2 (3)

	6. Fagmiljøet tilknyttet studietilbud som fører fram til en grad, deltar aktivt i nasjonale og internasjonale samarbeid og nettverk som er relevante for studietilbudet. 
	ST § 2-3 (6)

	7. Fagmiljøet har relevant og oppdatert kunnskap fra praksisfeltet og praksisveilederne har relevant kompetanse og erfaring fra praksisfeltet (gjelder studietilbud med obligatorisk praksis).
	ST § 2-3 (7)

	Tillegg for ph.d.-program
	

	8. Fagmiljøet skal ha høy kompetanse innenfor utdanning og forskning
	SK § 3-3 (3)

	9. Fagmiljøet skal kunne vise til dokumenterte forskningsresultater, inkludert publisering, på høyt, internasjonalt nivå, og resultater fra samarbeid med andre fagmiljøer nasjonalt og internasjonalt. Doktorgradsstudiet i kunstnerisk utviklingsarbeid skal ha et fagmiljø med høy kompetanse innenfor utdanning og kunstnerisk utviklingsarbeid. Ved rekruttering av faglige ansatte skal kunstneriske kvalifikasjoner i fagområder beskrevet i forskrift 9. februar 2006 nr. 129 om ansettelse og opprykk i undervisnings- og forskerstillinger, jf. § 1-1 annet ledd legges til grunn. Fagmiljøet skal kunne dokumentere omfattende kunstnerisk utviklingsarbeid på høyt, internasjonalt nivå, og resultater fra samarbeid med andre fagmiljøer nasjonalt og internasjonalt. 
	SK § 3-3 (3)

	10. Fagmiljøet skal ha dybde og bredde innenfor alle vesentlige deler av doktorgradsstudiet slik at doktorgradskandidatene kan delta aktivt i ulike faglige relasjoner og få innføring i ulike perspektiver.
	SK § 3-3 (4)

	11. Doktorgradsstudiet skal ha et fagmiljø som er stabilt og består av tilstrekkelig antall ansatte med professor- og førsteamanuensiskompetanse innenfor hele bredden av studietilbudet. Det skal gjennomføres en helhetlig vurdering av om fagmiljøet har tilstrekkelig antall ansatte for å dekke fag og emner og den veiledningen studiet består av. Fagmiljøet skal bestå av ansatte med relevant kompetanse.
	SK § 3-3 (5)

	12. Institusjonen skal dokumentere at den har kapasitet og rekrutteringspotensial til å ta opp minst 15 stipendiater til doktorgradsstudiet i løpet av fem år etter oppstart og sannsynliggjøre at den over tid kan opprettholde et doktorgradsmiljø med minst 15 stipendiater. Personer ansatt under ordningen nærings-ph.d. og offentlig sektor-ph.d., kan inngå i beregningen av antall stipendiater. Minst åtte av stipendiatene skal ha hovedarbeidsplass ved institusjonen.
	SK § 3-3 (6)



[bookmark: _Toc527976540]Rapport fra evalueringspanel
Evalueringspanelet utarbeider en samlet rapport etter følgende mal:
1. Innledning med omtale av 
a. panelets sammensetning 
b. gjennomføring av evalueringen
2. Panelets vurdering av hvorvidt kravene i vurderingspunktene om studietilbud og fagmiljø er oppfylt samt en drøfting av styrker, svakheter og utfordringer i studietilbud og fagmiljø.
3. Anbefalinger for videreutvikling av studietilbudet og fagmiljøet.
Det anbefales et omfang på rapport fra evalueringspanelet på 20-30 sider (mindre for ikke gradsgivende studier). Rapporten vil være offentlig.
Rapporten oversendes institutt-/studieleder. Rapport fra evaluering av ph.d.-program oversendes dekan.


Tilsvar og revidert studieplan
Institutt-/studieleder har ansvar for at det utarbeides tilsvar til panelets rapport. For ph.d.-program har dekan ansvar for at det utarbeides tilsvar.

I tilsvar kommenteres panelets rapport. Videre beskrives planlagte endringer i studietilbud og fagmiljø, og det legges fram forslag til revidert studieplan. 

Fakultetets/Avdeling for lærerutdannings ledermøte drøfter oppfølging av rapporter etter periodisk programevaluering.

Avhengig av type og omfang endringsforslag, må det gjøres en vurdering av hvorvidt det er mulig å gjennomføre endringer med tanke på neste studieår eller studieåret etter. Eventuelt kan det forberedes en prosess med kortsiktige og langsiktige tiltak. 

Dersom det er mulig å gjennomføre endringer fra kommende studieår, anbefales det at tilsvar og forslag til revidert studieplan ferdigstilles innen 31. desember. Reakkreditering og godkjenning av revidert studieplan vil normalt behandles i universitetets utdanningsutvalg (studieprogram på mer enn 30 studiepoeng) i februar/mars med tanke på frist for publisering av nye studieplaner som er 1. mai. Frist for å fremme forslag om navneendring på studiet og endring i opptaksregler er 15. oktober. 

I tilfeller hvor nedlegging av studieprogrammet kan være aktuelt, skal dette omtales i tilsvaret.
[bookmark: _Toc527976541]Fra periodisk programevaluering til reakkreditering 
På bakgrunn av rapport fra evalueringspanel, tilsvar og revidert studieplan, skal det vurderes hvorvidt studietilbudet kan reakkrediteres, jf. studietilsynsforskriften § 4-1 (3). Følgende prosess legges til grunn:
1. Fakultetsstyret/Styret for lærerutdanningene behandler rapport fra evalueringspanel, tilsvar og forslag til revidert studieplan og vurderer om kriteriene er oppfylt og om reakkreditering kan anbefales. I forkant bør studieråd/ph.d.-programråd behandle rapport, tilsvar og forslag til revidert studieplan.
2. Dersom fakultetsstyret/Styret for lærerutdanningene ikke anbefaler reakkreditering, sendes saken tilbake for oppfølging/bearbeiding. Eventuelt vurderes nedlegging av studietilbudet.
3. Dersom fakultetsstyret/Styret for lærerutdanningene anbefaler reakkreditering, oversendes sluttrapport inkludert forslag til revidert studieplan for behandling i universitetets utdanningsutvalg (studieprogram over 30 studiepoeng). For ph.d.-program sendes saken for behandling i universitetets forsknings- og innovasjonsutvalg.
4. Utdanningsutvalget/Forsknings- og innovasjonsutvalget fatter vedtak som følger:
· Reakkrediterer studieprogrammet, inkludert godkjenning av revidert studieplan
· Sender saken tilbake til fakultet/Avdeling for lærerutdanning for oppfølging/bearbeiding
· Anbefaler nedleggelse av studietilbudet 

For halvårsstudier legges rapport fra panelet samt forslag til revidert studieplan fram for fakultetsstyret som grunnlag for vedtak om reakkreditering. Tilsvarende gjøres for frittstående emner.

Avlønning
Avlønning skjer i henhold til Retningslinjer for timelønn ved UiA.


[bookmark: _Toc527976542]Dokumentasjon til evalueringspanel
· Studieplan inkludert pensumlister (og eventuelt skjema for dokumentasjon av studentens arbeidsomfang) 
· Studiumrapporter (og eventuelt referat fra faglærermøter og studieråd og andre evalueringsrapporter)
· Aktuelle studiedata fra Tableau, https://rapport-dv.uhad.no/Studiebarometeret og Kandidatundersøkelse
· Oversikt over fagmiljø/kompetansekartleggingsskjema
· Oversikt over deltakelse i kurs i uniped og andre kompetansehevingstiltak
· Oversikt over anbefalte institusjoner for utreisende utvekslingsstudenter 
· Oversikt over praksisavtaler med sentrale partnere fra arbeids- og samfunnsliv
· Aktuelle forskningsdata fra Cristin og Tableau
· Matriseskjema for å vise variasjon i undervisnings- og vurderingsformer
· Matriseskjema for å vise sammenhengen i læringsutbytte mellom studieprogram og emner som inngår i programmet (anbefalt)

[bookmark: _Toc527976543]Rammeverk og lenker til aktuelle kilder som grunnlag for programevalueringen

Rammeverk
· Studiekvalitetsforskriften (KD)

https://lovdata.no/forskrift/2010-02-01-96

· Studietilsynsforskriften (NOKUT)

https://lovdata.no/forskrift/2017-02-07-137

· NOKUTs veiledning om akkreditering av studietilbud

https://www.nokut.no/siteassets/akkreditering-hu/sokerveiledning-akkreditering-studietilbud_august-2022.pdf

· Kvalifikasjonsrammeverket

https://www.regjeringen.no/contentassets/e579f913fa1d45c2bf2219afc726670b/nkr.pdf

· Forskrift om studier og eksamen ved Universitetet i Agder

https://lovdata.no/dokument/SF/forskrift/2005-06-22-833

· Forskrift for graden philosophiae doctor (ph.d.) ved Universitetet i Agder

https://lovdata.no/dokument/SF/forskrift/2016-10-26-1442

· Strategiplan for UiA for 2025-2028

https://www.uia.no/om-uia/senter-og-nettverk/senter-for-e-helse/om/strategi/ny-strategi/

· Kvalitetssystem for utdanning ved UiA

https://www.uia.no/om-uia/sentrale-dokumenter/kvalitetssystem-for-utdanning/

· Instruks for instituttleder - UiA

https://www.uia.no/om-uia/organisasjon/instrukser-mandat-og-funksjonsbeskrivelser/instruks-for-instituttleder.html

· Instruks for studieleder for lærerutdanning - UiA

https://www.uia.no/om-uia/organisasjon/instrukser-mandat-og-funksjonsbeskrivelser/instruks-for-studieleder-for-lererutdanning.html

· Mandat for studieprogramleder/ph.d.-programleder - UiA

https://www.uia.no/om-uia/organisasjon/instrukser-mandat-og-funksjonsbeskrivelser/mandat-for-studieprogramleder-ph.d.-programleder.html


Lenker til relevante kilder
· Rapporter i Tableau:

· Studieprogramleder ved UiA 

https://rapport-dv.uhad.no/#/signin?redirect=%2Fworkbooks%2F8601%2Fviews

· Innreisende utvekslingsstudenter

https://rapport-dv.uhad.no/#/signin?redirect=%2Fworkbooks%2F4684%2Fviews

· Internasjonale gradsstudenter 

https://rapport-dv.uhad.no/#/signin?redirect=%2Fworkbooks%2F1869%2Fviews

· Ph.d. - Nøkkeltall

https://rapport-dv.uhad.no/#/signin?redirect=%2Fworkbooks%2F6699%2Fviews


· Studiebarometeret

https://studiebarometeret.no/no/

· Kandidatundersøkelsen ved UiA 

https://old.uia.no/for-ansatte/utdanning/statistikk-og-undersoekelser

· Eksempel på matriseskjema for variasjon i undervisnings- og vurderingsformer
Eksempel på matriseskjema for variasjon i undervisnings- og vurderingsformer.xlsx
· Eksempel på matriseskjema for læringsutbytte.xlsx
Eksempel på matriseskjema for læringsutbytte.xlsx

